Lila, mi twala isetma-s ad as-llint tawwurt tettnadi ansi ara terwel, dɣa tuli ɣer tkana tefla-d abrid ara tt-yessufɣen. Att-an tteryel tekcem ɣer-sent, tefka-asent ččant armi rwant,dɣa tezzi-d fell-asent tenna-asent ad iyi-d-terremy acebbaḍ-iw, tuḥrict-nni terra-as-t-id acku ur tt-tečči ara ma d tiyeḍnin-nni ur ufint acu ara as-d-rrent acku ččant-tt, tenna-asent : «i tura ansi ara kent-bduɣ ? », dɣa tebda ala tent-tett yiwet yiwet, ma d Lila terwel, tettazzal tettazzal teqqar: «ziri, ziri, am ass, amek teḍra d yisetma », dɣa ad as-d-terr: «ruḥ, ruḥ, attan tečča yiwet », ad tkemmel ad tazzel ad tuɣal ad as-tini : «ziri, ziri, am ass amek teḍra d yisetma? », terra-as-d: «attan tečč tis snat », dɣa ad tkemmel ad tazzel, terna testeqsatt : «ziri, ziri, am ass, amek teḍra d yisetma? », terra-as-d: «ruḥ, ruḥ, attan tečča-tent akk, ala tettnadi fell-am yerna tetbeɛ-ikem-d », taqcict-nni tuggad, tettɣawal di tazla armi i d-tufa yiwen n lɣar terra ɣer-s, ziɣ d lɣar n yizrem, tenna-as : «mneɛ-iyi, ttxilek », yerra-as-d yizrem-nni : «iyya-d a yelli, ɛuhdeɣ-kem s Rebbi ma qqseɣ-kem ma yella wacu ara mxedmeɣ, ad kem-sɛuɣ d yelli », tenna-as : «ula d nekk ad ak-sɛuɣ d baba », izrem-nni s tidet iɛuhedRebbi uriteqqes aralɛebd.